"समानांतर सिनेमा", जिसे "कला सिनेमा" और "नयी भारतीय लहर " के नाम से भी जाना जाता है , भारतीय सिनेमा का एक विशिष्ट आन्दोलन है। समानांतर सिनेमा यथार्थवाद और प्रकृतिवाद की अपनी गंभीर सामग्री के साथ समकालीन सामाजिक-राजनीतिक माहौल पर गहरी नज़र के साथ लिए जाना जाता है,। यह आंदोलन मुख्यधारा बॉलीवुड सिनेमा से अलग है और नयी फ्रेंच लहर और जापानी नयी लहर के आस पास ही शुरू हुआ. इस आंदोलन का नेतृत्व शुरू में बंगाली सिनेमा (जिसने सत्यजीत रे, मृणाल सेन, ऋत्विक घटक और दूसरे कई अंतरराष्ट्रीय स्तर पर प्रशंसित फिल्मकारों को जन्म दिया ) ने किया और बाद में अन्य भारतीय फिल्म उद्योगों में प्रसिद्धि प्राप्त की। इस आन्दोलन की कुछ फिल्मों ने व्यवसायिक सफलता भी प्राप्त कर कला और व्यावसयिक सिनेमा के बीच सामंजस्य बनाया. इस का शुरुआती उदहारण है बिमल रॉय की फिल्म "दो बीघा ज़मीन" (1953), जिसने दोनों व्यावसायिक और समालोचनात्मक सफलता
प्राप्त की तथा 1954 के कान फ़िल्म महोत्सव में अन्तराष्ट्रीय फिल्म का पुरस्कार भी जीता। इस फिल्म की सफलता ने नयी भारतीय लहर के लिए मार्ग प्रशस्त किया। 

नवयथार्थवादी फिल्मकारों में प्रमुख थे बंगाली फ़िल्मकार जैसे सत्यजीत रे, ऋत्विक घटक, मृणाल सेन, श्याम बेनेगल, मलयाली फ़िल्मकार जैसे शाजी एन. करुण , अडूर गोपालकृष्णन और कन्नड़ गिरीश कासरवल्ली . रे की अपु त्रयी की फिल्म पथेर पांचाली (1955) , अपराजितो (1956) और अपूर संसार (1959) ने विश्व भर के प्रधान फिल्म समारोहों में प्रमुख पुरस्कार जीते और भारतीय सिनेमा में 'समानांतर सिनेमा' आंदोलन को सुदृढ़ता से स्थापित किया। इन्हें विश्व की सर्वश्रेष्ठ फिल्मों में गिना जाता है। 

मलयालम सिनेमा
मसाला फिल्म
समानांतर सिनेमा
प्रेरणा और प्रभाव